CELEX: 32015R1932
Language: et
Date: 2015-10-26 00:00:00
Title: Komisjoni rakendusmäärus (EL) 2015/1932, 26. oktoober 2015, millega peatatakse taotluste esitamine impordilitsentside väljaandmiseks määrusega (EÜ) nr 1918/2006 Tuneesiast pärit oliiviõli jaoks avatud tariifikvootide alusel kuni 2015. kvoodiaasta lõpuni

28.10.2015   
            
            
               ET
            
            
               Euroopa Liidu Teataja
            
            
               L 282/10
            
         KOMISJONI RAKENDUSMÄÄRUS (EL) 2015/1932,
   26. oktoober 2015,
   millega peatatakse taotluste esitamine impordilitsentside väljaandmiseks määrusega (EÜ) nr 1918/2006 Tuneesiast pärit oliiviõli jaoks avatud tariifikvootide alusel kuni 2015. kvoodiaasta lõpuni
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 1 ja 3,
   ning arvestades järgmist:
   
               (1)
            
            
               Komisjoni määrusega (EÜ) nr 1918/2006 (2) avati aastane tariifikvoot seoses CN-koodide 1509 10 10 ja 1509 10 90 alla kuuluva täielikult Tuneesiast saadud ja sealt otse liitu transporditud töötlemata oliiviõli impordiga.
            
         
               (2)
            
            
               Ajavahemikul 1. jaanuarist kuni 4. augustini 2015 esitatud impordilitsentsitaotlustega hõlmatud kogused on suuremad kui aastane kogus 56 700 tonni, mis on sätestatud määruse (EÜ) nr 1918/2006 artikli 2 lõikes 1. Komisjoni rakendusmäärusega (EL) 2015/1371 (3) on kehtestatud 3. ja 4. augustil 2015 taotletud koguste suhtes kohaldatav jaotuskoefitsient ning peatatud uute taotluste esitamine 2015. aasta augusti kohta. Uute taotluste esitamine tuleks peatada jooksva kvoodiaasta lõpuni.
            
         
               (3)
            
            
               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,
            
         ON VASTU VÕTNUD KÄESOLEVA MÄÄRUSE:
   Artikkel 1
   Uute impordilitsentsitaotluste esitamine määruse (EÜ) nr 1918/2006 artikli 2 lõikes 1 sätestatud kvoodi raames peatatakse jooksva kvoodiaasta lõpuni alates 28. oktoobrist 2015.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. oktoober 2015
      
         
            Komisjoni nimel
         
         
            presidendi eest
         
         
            põllumajanduse ja maaelu arengu peadirektor
         
         Jerzy PLEWA
      
   
   
      (1)  ELT L 347, 20.12.2013, lk 671.
   
      (2)  Komisjoni määrus (EÜ) nr 1918/2006, 20. detsember 2006, millega avatakse ühenduse tariifikvoot Tuneesiast pärit oliiviõli kohta ja sätestatakse selle kvoodi haldamine (ELT L 365, 21.12.2006, lk 84).
   
      (3)  Komisjoni rakendusmäärus (EL) 2015/1371, 7. august 2015, millega kehtestatakse jaotuskoefitsient, mida kohaldatakse määruse (EÜ) nr 1918/2006 kohaselt Tuneesiast pärit oliiviõli jaoks avatud tariifikvoodi raames ajavahemikul 3. kuni 4. augustini 2015 esitatud impordilitsentsi taotlustega hõlmatud koguste suhtes, ja peatatakse kõnealuste litsentside taotluste esitamine 2015. aasta augusti kohta (ELT L 211, 8.8.2015, lk 32).